Újabb pontosítás a vakcina-regisztrációról: egész évben lehet jelentkezni
Az oltás önkéntes, ezért kell regisztrációval jelezni a szándékot.
Regisztráció nélkül nem lehet oltást kapni – ez derül ki a fővárosi tisztifőorvos helyettesének a leveléből, amely így tisztázza az eddig egymással nem teljesen összhangban lévő információkat arról, hogy kell-e, kötelező-e vagy felesleges-e vakcinainfo.gov.hu oldalra regisztrálni.

  Aki nem regisztrál, nem kap oltást - derül ki a fővárosi helyettes tiszti főorvos leveléből

  Eddig nem volt világos, hogy a regisztráció feltétele-e az oltásnak. A fővárosi tiszti főorvos helyettesének a leveléből most az derül ki, hogy igen.

A Koronavírus Sajtóközpont a hvg.hu kérésére újabb pontosítást közölt az ügyben. E szerint mivel az oltás önkéntes, mindenkinek jeleznie kell a szándékát. Ezt a regisztrációval teheti meg, utána osztják be a hatóságok az oltásra az oltási terv kategóriái alapján. Közölték azt is, hogy a regisztráció lehetősége egész évben nyitva marad, de aki később jelentkezik, hátrébb kerülhet a sorrendben.
járványhelyzet vakcina koronavírus-vakcina